kardosdrur/scandi-wiki huggingface dataset:
Olsen-Banden (film fra 1969)

Olsen-Banden er en norsk spillefilm fra 1969, instrueret af Knut Bohwim. Filmen havde premiere den 11. august 1969 ved biograferne Saga og Soria Moria i Oslo. I senere tid har filmen fået tilnavnet "Operasjon Egon"

Filmen blev dårligt modtaget af VGs anmeldere, som gav den et "terningkast". "Resultatet er et produkt, som ligger langt under grænsen for den fladeste folkekomedie", skrev anmelderen. Han gav imidlertid noget ros til filmens fotograf og musikken til Egil Monn-Iversen.

Medvirkende 

 Arve Opsahl - Egon Olsen
 Sverre Holm - Benny Fransen
 Carsten Byhring - Kjell Jensen
 Aud Schønemann - Valborg Jensen
 Pål Johannessen - Basse Jensen
 Solfrid Heier - Ulla
 Sverre Wilberg - Kriminalbetjent Hermansen
 Georg Richter - Kriminalchefen
 Willie Hoel - Caf'evært Hansen
 Ingeborg Cook - Connie fra ordhuset
 Synnøve Strigen - Mona fra ordhuset
 Stein Thorsrud - Birger Jensen
 Kari Diesen - Ekspiditør i bladshop
 Birger Løvaas - Stationsbetjent
 Leif Enger - Mistænkelig herre
 Knut Bohwim - Tyv i buret
 Sverre Anker Ousdal - Mand på benzinstation
 Bjarne Bø - mercedejer 
 Ulf Wengård - Dreng
 Ivar Medaas - Lensmand
 Henry Hagerup - Tysk ambassadør

Referencer

Eksterne henvisninger 
 

Olsenbanden (Norge)
Norske film fra 1969
Norsksprogede film
Thora Hallager

Thora Hallager (3. februar 1821 i København – 16. juni 1884) var en dansk fotograf og en af de allertidligste kvindelige fotografer i Danmark. Hun var halvsøster til Jacob Hallager.

Liv 
Hun var uægte barn af kasteljæger, senere musikdirigent i Hæren, graver, krigsassessor Andreas Hallager (død 1853) og Anne Margrethe Degen født Sunddahl. Fra 1828, hvor Andreas Hallager blev skilt, og til ca. 1846 boede forældrene sammen.

Karriere 
Som med andre fotografer i fotografiets barndom er oplysningerne sparsomme. Hallager havde tilegnet sig kunsten af fremkalde daguerreotypier, og hun lærte, så vidt vi ved, daguerreotypi under et studieophold i Paris 1855. Hun har dog sandsynligvis lært metoden meget tidligere og ønskede kun i den franske hovedstad at hente de nyeste erfaringer. I en ansøgning, hun har indsendt til Det Reiersenske Fond begrunder hun sit ønske om økonomisk støtte til en studierejse til Paris med, at hun ønsker at lære den amerikanske daguerreotypi at kende. Hun må have virket nogen tid som fotograf i København, inden hun etablerede sig med atelier 1857.

Thora Hallager var logiværtinde for selveste H.C. Andersen i to perioder: 1866-69, mens hun boede og havde atelier i Lille Kongensgade 1, i samme bygning som Café à Porta på Kongens Nytorv, og 1871-73, da hun var hans værtinde i Nyhavn 18. Den fotografibegejstrede digter blev ikke overraskende også fotograferet af hende. Det er Thora Hallagers portræt fra 1869 af Andersen, der blev gengivet på jubilæumsfrimærket fra 2005.

Kilder 
 Tove Hansen, "Kvinders fotografi: Kvindelige fotografer i Danmark før 1900", Fund og forskning, bind 29 (1990), s. 66. Online 
 Om H.C. Andersen-frimærket 2005

Fotografer fra Danmark
Danskere i 1800-tallet
Personer fra København
Den første

Den første kan henvise til flere artikler:
 Den første (album) – et album af det danske band Magtens Korridorer
 Den første (bog) – en roman af Justin Cronin
Georg Pauli (xylograf)

Johan Georg Leander Pauli (12. september 1838 i Rochlitz i Sachsen – 16. februar 1928 på Frederiksberg) var en tysk-dansk xylograf og redaktør.

Pauli var søn af skattekontrollør Ferdinand Adolph Pauli og Friedericke Juliane Caroline født Glauer og blev uddannet som xylograf hos Eduard Kretzschmar i Leipzig og gik samtidig på kunsta­kademiet der. Han arbejdede bl.a. et år ved Illustrirte Zeitung. 1863 kom han til København og arbejdede her for Illustreret Tidende, hvis værksted han ledede fra 1870 og overtog for egen regning 1886. 1892 købte han sågar bladet og ledede fra 1903 til 1908 selv dets redaktion, hvorefter han afhændede bladet.

Pauli arbejdede primært på Illustreret Tidende og har hertil selv skåret en stor del af billederne, navnlig en mængde portrætter, men han har dog af og til også skåret for andre værker (bl.a. Elisabeth Jerichau Baumann: Brogede Rejsebilleder, 1881). Som praktisk fagmand fulgte han med tiden og erstattede lidt efter lidt xylografien med de fotomekaniske metoder, der kom frem i 1880'erne. Hans største betydning er hans virksomhed som udgiver af dette illustrerede nyhedsblad, der gennem mange år var det ledende i Danmark. Han er repræsenteret i Kobberstiksamlingen.

Han er begravet på Vestre Kirkegård.

Kilder 
 H.S.H., "Georg Pauli", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 

Danskere i 1800-tallet
Danskere i 1900-tallet
Redaktører fra Danmark
Xylografer fra Danmark
Personer i Dansk Biografisk Leksikon
Julius Petersen

Julius Petersen kan henvise til flere personer:

 Julius Petersen (matematiker) (1839-1910) – dansk matematiker, professor ved Københavns Universitet (fulde navn: Peter Christian Julius Petersen)
 Julius Petersen (læge) (1840-1912) – dansk læge og medicinalhistoriker (fulde navn: Jacob Julius Petersen)
 Julius Petersen (maler) (1851-1911) - dansk maler
 Julius Petersen (kemiker) (1865-1931) – dansk kemiker, professor ved Københavns Universitet (fulde navn: Julius Christian Petersen)

Se også 

 Julius Magnus Petersen
Aeroplane

Aeroplane er en Electronica-duo fra Belgien.

Musikgrupper fra Belgien
Bottin

Guglielmo Bottin, bedre kendt som Bottin, er en electronica-producer / dj fra Italien.

Diskografi 
 Sage comme un Image (2012, ZR Records, UK)
 Discocracy / August (2010, Eskimo Recordings, BE)
 Galli (Give It Up) / Piazza Venezia (2010, Eskimo Recordings, BE)
 Discoursive Diversions (2010, Nang, UK)
 Hot Ring (2010, Bear Funk, UK)
 Horror Disco (2009, Bear Funk, UK)
 No Static (2009, Italians Do It Better, UK)
 Fondamente Nove (2008, Eskimo Recordings, BE)
 I Love Me Vol. I (2004, Irma/Sony, IT)
 Chill Reception (2002)

Eksterne henvisninger 
 

Musikere fra Italien
Dj's fra Italien
Personer fra Padova
Tablet (computer)

En tablet (engelsk for "tavle") eller tabletcomputer er en lille computer i form af en trykfølsom skærm, der bruger en digital pen eller blot ens finger, som det primære inputredskab, i stedet for et tastatur eller en mus, der som regel ikke er inkluderet.

Navnet kommer af dens udformning, der minder om en tavle, og giver et mere naturligt brugerinterface, når den trykfølsomme skærm er integreret med selve skærmen, hvilket er normalt for en tablet. Til forskel fra bærbare computere, bruger tabletten ikke altid et eksternt tastatur, hvorfor der i sådanne tilfælde er et indbygget, virtuelt tastatur på selve skærmen.

I 2010 udgav Apple Inc. deres iPad, hvilket gav ny popularitet til tablet-markedet. der spås at ville sælge omkring 19.5 millioner tablets i 2010.

I science fiction, her i blandt Star Trek, er tabletten også hyppigt brugt. I Star Trek kaldes den for PADD(Personal Access Display Device).

Referencer

Se også 
 Phablet

Eksterne henvisninger 

 9. september 2011, comon.dk: Teknologi-profet tror ikke på pc'ens død Citat: "...Så er det værd at huske, at 70 procent af alle iPads aldrig forlader huset. Så tavlecomputeren er ikke en erstatning for den bærbare computer – den fungerer snarere som et nyt fjernsyn," siger hun..."

 
Smarte enheder
Netbook

Netbook er betegnelsen på små og lette bærbare PC'er. Den engelske term netbook blev reintroduceret af Intel i februar 2008 til at beskrive en kategori af små, lavpris, og lette bærbare PCer som er optimeret med at Internettet og kernefunktioner (som tekstbehandling) – enten direkte fra applikationen installeret på PCen eller indirekte via cloud computing. Over 50 millioner Netbooks forventes at være i brug inden 2011. Netbooks kommer typisk med en skærm på mellem 7 og 10 tommer.

Eksempler på netbooks er Asus Eee PC, Acer Aspire One og MSI U100 Wind

Fodnoter
Skovdalen Atletikstadion

Skovdalen Atletikstadion er et atletikstadion i Aalborg. Stadionet er Aalborg AMs hjemmebane. 

Atletikken har fundets længe i Skovdalen. To af byens ældste klubber Idrætsklubben Chang som stiftes 1912 og Aalborg Fodsportsforening som stiftes året efter lage grunden til atletikken i Skovdalen, senere tilkom Aalborg Atletik Klub. I Starten var det under beskedne forhold uden omklædningsrum og først i 1918 bygges et klubhus med omklædningsrum. I slutningen af 1950'erne anlagde Aalborg Kommune det nuværende Skovdalen Atletikstadion med cindersbaner og i 1961 godkendes stadion af IAAF til internationale stævner. I forbindelse med Ungdomslegene i 1979 invies tartanbelægningen på banerne og stadion fik det udseende det har i dag. Ålborgs atletikklubber er siden 1995 samlet i Aalborg Atletik & Motion.

Ekstern henvisning 
 Aalborg Atletik & Motion – Skovdalen gennem tiderne

Atletikstadioner i Danmark
Idrætsanlæg i Aalborg
Mesterholdenes Europa Cup i håndbold 1964-65 (kvinder)

Mesterholdenes Europa Cup i håndbold 1964-65 for kvinder var den femte udgave af Mesterholdenes Europa Cup i håndbold for kvinder. Turneringen havde deltagelse af 10 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af HG fra Danmark, som i finalen over to kampe besejrede BP Kőbánya Spartacus fra Ungarn med 21-16. Det var første gang i turneringens historie, at et dansk hold sejrede.

Resultater

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1965

Noter 

1964-65 (kvinder)
Håndbold i 1964
Håndbold i 1965
Kvindehåndbold
Look What I Did

Look What I Did er en amerikansk post-hardcore-gruppe dannet 2001 i Nashville, Tennessee. Deres musik rummer elementer fra punk, grunge, jazz, metal, hardcore, pop samt rock n' roll; en stil som bandet selv kalder . Deres liveshows er kendetegnet ved et højt intensitetsniveau og uforudsigelig adfærd, og deres tekster er ofte af satirisk karakter med eksempelvis seksuelle undertoner.

Diskografi
 2003: My First Time (Clockrock Recordings)
 2005: Minuteman for the Moment (Combat Records)
 2010: Atlas Drugged (Modernist Movement)

Referencer

Eksterne henvisninger 
 

Musikgrupper fra USA
Musikgrupper fra 2001
Vilhelm Pedersen

Thomas Vilhelm Pedersen (født 28. januar 1820 på Karlslundegaard ved Køge, død 13. marts 1859 i København) var en dansk søofficer og tegner. Han er far til Viggo Pedersen og Thorolf Pedersen, der begge var malere. Han er kendt for sine illustrationer til Hans Christian Andersens eventyr.

Vilhelm Pedersen blev født i Køge og begyndte som søkadet da han var 14 år gammel. Han avancerede fra kadet (1834) til sekondløjtnant (1841) og til premierløjtnant (1850).

Han havde tidligt vist anlæg for at tegne. Pedersen tjenestegjorde om bord på et skib, hvor Christian 8. blev opmærksom på hans talent. Kongen gav ham orlov i fire år med fuld løn fra 1842, hvilket gav ham mulighed for at dygtiggøre sig. Han begyndte i lære hos maleren Wilhelm Marstrand, der samtidig gav ham tilgang til Kunstakademiet, hvor han gik på Modelskolen 1844-46.

Pedersen begyndte at tegne illustrationer til H.C. Andersens eventyr i 1847 og udstillede samme år på Charlottenborg Forårsudstilling. De udkom første gang i en tysk udgave i 1849.

Ved Treårskrigens udbrud meldte han sig igen og gjorde bl.a. tjeneste på fregatten Gefion ved affæren i Egernførde Fjord, hvor han blev såret og måtte gå i fangenskab. Han udmærkede sig i øvrigt under slaget og blev af sin chef indstillet til Ridderkorset. 1850 gjorde han tjeneste på korvetten Valkyrien og var 1851-52 på togt til Vestindien med briggen Ørnen. 1856 var han næstkommanderende på korvetten Thor, men måtte derefter søge orlov af hensyn til en fremadskridende tuberkulose. 1856-57 var han derfor rekreationsophold i Italien, hvor han fik tegnet en del.

Men opholdet var forgæves. Wilhelm Pedersen døde af denne lungesygdom kun 39 år gammel. Han er begravet på Assistens Kirkegård.

Galleri

Eksterne henvisninger 
 

 Ph. Weilbach: Pedersen, Thomas Vilhelm, 1820-59, Tegner i Dansk Biografisk Leksikon fra 1887-1905
 

Tegnere fra Danmark
Illustratorer fra Danmark
Søofficerer fra Danmark
Danskere i 1800-tallet
Riddere af Dannebrog
Personer i Treårskrigen fra Danmark
RAH Band

RAH Band er en musikgruppe fra Storbritannien. Gruppen er dannet af Richard Hewson.

Diskografi 
 Mystery (1985)
 Past present and future (1985)

Musikgrupper fra Storbritannien
Shane Douglas

Troy Shane Martin (født d. 21. november 1964), bedre kendt som "The Franchise" Shane Douglas, er en amerikansk fribryder. Shane Douglas har blandt andet wrestlet for WWF, WCW, TNA, ECW og XPW.

Biografi

World Championship Wrestling (1999-2000, 2000-2001)
Shane Douglas vendte tilbage til WCW i 1999, denne gang som medlem af Revolution. Han dannede holdet sammen med Perry Saturn, Dean Malenko og Chris Benoit, og gruppens formål var at melde sig ud af USA, og indføre deres egne love og regler, udenfor amerikansk lovgivning. De fejdede derfor naturligvis mod den ærke-amerikanske Jim Duggan, og det kulminerede i en kamp ved WCW Starrcade 1999, hvor the Revolution mødte Jim Duggan og The Varsity Club. Revolution gik stille og roligt i opløsning, og da Vince Russo blev fyret fra sin position som manuskriptforfatter i januar 2000, blev også Shane Douglas, som var stor tilhænger af Russo, fyret.

Xtreme Pro Wrestling
Shane Douglas dukkede op på et Xtreme Pro Wrestling show, i februar 2000. Efter titelkampen mellem Chris Candido og Damien Steele kom Shane Douglas til ringen for at svine sin tidligere arbejdsgiver WCW til, og hans had var især rettet mod Ric Flair.

Eksterne henvisninger 

 
 
 

Wrestlere fra USA
Mesterholdenes Europa Cup i håndbold 1965-66 (kvinder)

Mesterholdenes Europa Cup i håndbold 1965–66 for kvinder var den sjette udgave af Mesterholdenes Europa Cup i håndbold for kvinder. Turneringen havde deltagelse af 11 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af SC Leipzig fra Østtyskland, som i finalen over to kampe besejrede de forsvarende mestre, HG fra Danmark, med 17-11. Det var første gang i turneringens historie, at et østtysk hold sejrede.

Resultater

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1966

Noter 

1965-66 (kvinder)
Håndbold i 1965
Håndbold i 1966
Kvindehåndbold
Cristian Rodríguez

Cristian Gabriel Rodríguez Barotti (født 30. september 1985 i Juan Lacaze, Uruguay) er en uruguayansk fodboldspiller, der spiller som kantspiller hos Peñarol i Primera Division Uruguay. Han har tidligere spillet for blandt andet Paris Saint-Germain i Frankrig, for FC Porto i Portugal samt på lejebasis hos en anden portugisisk storklub, SL Benfica.

Barotti bliver kaldt la Cebolla, der betyder løget på dansk.

Landshold 
Rodriguez står (pr. april 2018) noteret for 103 kampe og 11 scoringer for Uruguays landshold, som han debuterede for som kun 18-årig, i 2003 i en venskabskamp mod Mexico. Han var en del af den uruguayanske trup til Copa América i både 2004 og 2007.

Titler 

Uruguayanske Liga
 2003 med CA Peñarol

Coupe de France
 2006 med Paris Saint-Germain

Portugisiske Liga
 2009 med FC Porto

Portugisiske Pokalturnering
 2009 og 2010 med FC Porto

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Paris Saint-Germain
Fodboldspillere fra S.L. Benfica
Fodboldspillere fra FC Porto
Fodboldspillere fra Atlético Madrid
Otto Viking

Otto Emil Viking (2. oktober 1885 – 8. august 1966) var plantageejer, repræsentant for Krishnamurti i Danmark (teosofi), senere, fra 1946, biskop af Norden for Liberal Katolsk Kirke.

Viking opførte Besantgården ved Tillitse, Lolland, i 1929. Her afholdt han med sin hustru Anna flere sommerkurser for teosoffer fra ind- og udland.

Litteratur 
 Ved det yderste hav (1956)
 Det evige motiv (1957)
 Om meditation (Søtoftebøgerne 1957)
 At the borderline and beyond (1958)
 En klode griber ind (eget forlag 1961)

Eksterne henvisninger 
 http://training.liberalkatholische-kirche.eu/LC%20Apostolic%20Succession.htm 
 http://www.eglise-catholique.org/ApostolicSuccession.pdf 
 http://www.johannesdragsdahl.dk/biografi/verdenerny_soetofte_jd.html
 http://theosophy.katinkahesselink.net/canadian/Vol-42-1-Theosophist.htm
 http://www.angelfire.com/on3/Database5/
 http://books.google.dk/books?id=hlfYVUHRHwgC&pg=PA116&lpg=PA116&dq=anna+viking+theosophy&source=bl&ots=77Egc9yGfi&sig=uahdzxwWR46r0bC3WuDzO4_ZjeY&hl=da&ei=-*Bi8TNCvAcSgOoaCvaMN&sa=X&oi=book_result&ct=result&resnum=2&ved=0CBgQ6AEwAQ#v=onepage&q&f=false

Biskopper fra Danmark
Atlas Drugged

Atlas Drugged er det tredje studiealbum fra den amerikanske post-hardcore gruppe Look What I Did. Det blev udgivet den 9. februar 2010 i USA gennem pladeselskabet  Modernist Movement.

Titlen er en reference til Ayn Rands Atlas Shrugged.

Trackliste 

Album fra 2010
Album fra USA
Redneck

Redneck er historisk set et nedsættende amerikansk slangudtryk brugt om fattige, hvide, sydstatsfarmere i USA. Udtrykket minder i betydning om "cracker" (især i relation til Georgia and Florida), "hillbilly" (især i relation til Appalacherne) og "white trash". Den mest almindelig amerikanske brug af ordet, dvs. i betydningen fattige hvide på landet i det sydlige USA, kommer sandsynligvis af, at folk kunne have en rød nakke som følge af arbejde ude i solen. 

Et citat fra 1893 definerer rednecks som "poorer inhabitants of the rural districts...men who work in the field, as a matter of course, generally have their skin burned red by the sun, and especially is this true of the back of their necks". 

I de seneste årtier har udtrykket udviklet sig til at betyde snæversynet, skinhellig, lømmelagtig og modstander af det moderne og er ofte blevet brugt til at angribe sydlige konservative og tilhængere af raceadskillelse. Samtidig har mange fra sydstaterne taget udtrykket til sig samt folk uden for USA.

Referencer 

 Abbey, Edward. "In Defense of the Redneck", from Abbey's Road: Take the Other. New York: E. P. Dutton, 1979
 Goad, Jim. The Redneck Manifesto: How Hillbillies, Hicks, and White Trash Became America's Scapegoats, New York: Simon & Schuster, 1997
 West, Stephen A. From Yeoman to Redneck in the South Carolina Upcountry, 1850–1915 (2008)
 Weston, Ruth D. "The Redneck Hero in the Postmodern World", South Carolina Review, Spring 1993
 Wilson, Charles R. and William Ferris, eds. Encyclopedia of Southern Culture, (1989)
 Wray, Matt. Not Quite White: White Trash and the Boundaries of Whiteness (2006)

Eksterne henvisninger 

 Poor Whites — The Georgia Encyclopedia  (historie)

Amerikansk kultur
Engelske ord
Personer fra USA
Nedsættende udtryk
Slang
Ajim

Ajim er en by beliggende på den sydvestlige del af øen Djerba i Tunesien.
Her optog George Lucas dele  af  Star Wars.
Andre dele af Star Wars blev optaget i Matmata der er en huleby, ligeledes i Tunesien.
En af de andre byer på øen er ­El Kantara.

Eksterne henvisninger 

Byer i Tunesien
Peter Holm (1889-1966)

Peter Holm (født 27. august 1889 i Ingerslev, Tiset Sogn, død 20. august 1966 i Ringkøbing) var en dansk maler.

Peter Holm har malet landskaber, portrætter og figurbilleder. Han opholdt sig i meget af sin tid i Midt- og Vestjylland. Han boede i en årrække i Hasselager ved Århus, men flyttede til Ringkøbing omkring 1950.

Referencer

Ekstern henvisning 

 

Malere fra Danmark
Danskere i 1900-tallet
Anhui-kliken

Anhui-kliken (皖系; pinyin: Wǎn Xì) var en af flere rivaliserende kliker eller fraktioner, som brød ud af Beiyang-klikken under Krigsherre-tiden tidligt i Republikken Kinas historie – det som også 
kaldes Republikken Kinas fastlandsperiode. Den fik navn efter provinsen Anhui, eftersom mange af dens generaler, blandt dem klikens grundlægger Duan Qirui, var født i Anhui. Man kunne betragte den som en arv fra Anhui-fødte Li Hongzhang, som skabte og opbyggede et netværk af officerer under og efter Taipingoprøret. Efter som Anhui-kliken organiserede sig på et ret tidligt tidspunkt, var den politisk mere avanceret end sine krigsherre-rivaler.

Med japansk støtte og underkuelsen af manchu-restaurationen blev kliken den mægtigste i Kina i årene fra 1916 til 1920. Den havde et skrøbeligt samvirke med Zhili-kliken og Fengtian-kliken i Beiyang-regeringen. Den gik ind for en fast og hård linje under konstitutionsbeskyttelseskrigen.

Svækkelsen 

4. maj-bevægelsen svækkede dens indflydelse og førte med tiden til Zhili-Anhui-krigen i 1920, som endte med et overraskende nederlag for Anhui-kliken. Duan fratrådte, og kliken var uden en national leder i fire år, mens alle de provinser, som den havde kontrolleret, gradvis frem til sommeren 1924 blev overtaget af Zhili-klikken. Shandong skilte sig ud, eftersom Zhili-kliken udnævnte en Anhui-general i 1923 på den betingelse, at han holdt sig neutral; dette hang sammen med Shandongproblemet. 

Zheng Shiqi ledede så Anhui-kliken til 1925, da ledelsen efter aftale med Duan blev overført til Fengtians Zhang Zong-chang. Efter Beijing-kuppet hentede Feng Yuxiang og Zhang Zuo-lin Duan frem som leder af en provisorisk regering. Eftersom han ikke havde nogen væsentlig militærmagt i ryggen, spillede han og hans få tilbageværende støtter Feng og Zhang ud mod hinanden. Men de fjernede ham så fra magten, og hans sidste tilhængere sluttede sig til Fengtian-kliken.

Anfu-klubben 

Anhui-kliken havde også en politisk afdeling, som var kendt som Anfu-klubben (navnet betyder Fred og Lykke-klubben, og var samtidig et ordspil på provinsnavnene Anhui og Fujian). Her deltog politikere, som satsede på, at Duan ville ende som den dominerende. Klubben blev dannet den 7. marts 1918 af Xu Shuzheng og Wang Yitang; den stillede op til valg for Republikken Kinas nordlige forsamling og endte med at få tre fjerdedele af taburetterne, for det meste fordi Anhui-krigsherrerne købte stemmerne. Det blev et disciplineret politisk parti, som fremmede Duans interesser gennem lovgivningen. For eksempel valgte de deres eget partimedlem Xu Shichang til republikkens præsident. 

Klubben blev opløst efter Zhili-Anhui-krigen, da forsamlingen blev nedlagt.

Ny kommunikationskliken 

Klikens økonomiske afdeling var Ny kommunikationskliken (1916-1919) ledet af Cao Rulin. Den rivaliserede med Liang Shiyis gamle kommunikationsklike. 

Caos tilsagn under fredsforhandlingerne i Paris førte til hans egen fratræden. Versailles-traktaten førte yderligere til protest blandt fortrinsvis intellektuelle, kendt som 4. maj-bevægelsen.

Kinas historie
Millionaire's Club

The Millionaire's Club var en gruppe af wrestlere i WCW, der eksisterede fra april 2000 til juli 2000.

Medlemmer
Hulk Hogan
Ric Flair
Lex Luger
Sting
Diamond Dallas Page
Sid Vicious
Kevin Nash
Randy Savage

Associerede
Misfits In Action
Terry Funk
Scott Steiner
KroniK

World Championship Wrestling